Fjárréttir á Vesturlandi fara fram um þessar mundir . Veðrið hefur verið fremur kalsasamt víða á leitarfólk að undanförnu , en engu að síður gengið vel miðað við aðstæður , þar sem Skessuhorn hefur fregnað . Leitarmenn hafa þó lent í snjó , hvassviðri og skárra veðri til skiptis , en alltaf í mjög blautu landi og því erfiðu yfirferðar . Fróðir menn sem Skessuhorn hefur rætt við spá því að fallþungi dilka á þessu landssvæði nái ekki meðallagi . Helstu ástæðu þess telja þeir miklar rigningar síðustu 4 - 6 vikur og hefur því verið kalt á fé og það þrifist illa . Sjá má svipmyndir úr réttum haustsins á Vesturlandi í nýjasta tölublaði Skessuhorns sem kom út í dag .